เจ้าถิ่นเขาแนะนำมา หากว่ามาแถวนี้ต้องมาลองแวะกินดู เส้นทางอธิบายไม่ถูก ขับตาม gps มานะ บรรยากาศสบายๆติดชายน้ำป่าชายเลน 

ใครที่มาลิ้มชิมรสต้องไม่พลาดปูทะเล ปูดำ ของขึ้นชื่อ สั่งปูดำเขาก็เสริ์ฟแบบแกะเปลือกให้เสร็จสรรพพร้อมกิน ดี ดี๊ ชีวิตง่ายขึ้น จานละ 450 เนื้อแน่นหวานอร่อย โดยเฉพาะตรงกระดอง เนื้อมันๆสะใจ  จิ้มกับน้ำจิ้มซีฟู้ด ก็แซ่บได้อีก 

แต่ที่ถูกใจมากกว่าสำหรับเราเป็นกั๊ง ราคาจานละ 350 อันนี้ก็เสริ์ฟแบบแกะเปลือกให้เช่นกัน ตัวยาวใหญ่พอควร เนื้อแน่น ติดไข่แทบทุกตัว แจ่มมากกกก รักเลย คุ้มมมม อีกเมนูหอยแมงภูอบ อันนี้ธรรมดา เฉยๆนะ

ราคารวมๆก็แพงเหมือนกันสำหรับ 1 มื้อ คิดว่านานๆทีเนอะ ก่อนกลับยังสั่งปู สั่งกั๊ง ใส่กล่องโฟมมาฝากคนที่บ้านด้วย เผื่อแผ่ฟามอร่อยกันไป